Hulp - PharosAanlyn
Hoe kan ek my subskripsiebesonderhede besigtig?
Gaan na die "My Rekening"-bladsy. Aan die regterkant van die bladsy is die "subskripsie-afdeling". Hier kan jy jou subskripsietipe, begindatum en verstrykdatum sien.
Hoe kan ek my subskripsie hernu?
Wanneer jou subskripsie verval, teken in met jou gewone intekenbesonderhede en klik op die skakel op die tuisblad of op die My Rekening-bladsy na die subskripsiebladsy. Hier sal jy jou subskripsie-opsie kan selekteer. Daarna kan jy 'n subskripsie uitneem en via kredietkaart of elektroniese betaling betaal. Jy kan ook 'n e-pos aan [email protected] stuur sou jy jou subskripsie wou hernu voor die verstrykdatum.
Indien jy jou subskripsie voor die verstrykdatum wil kanselleer, kontak ons by [email protected] of [email protected] Andersins kan jy net wag tot jou huidige subskripsie verval en dit nie hernu nie.
Kan 'n beperkte hoeveelheid gebruikers met een gebruikersnaam en wagwoord inteken?
Ja, slegs een gebruiker kan met sy/haar unieke gebruikersnaam en wagwoord inteken.
Hoe sluit ek die AWS by my subskripsie in?
Gaan na die teken-in-bladsy en kies die AWS-opsie. Klik dan op teken in. Indien jy reeds 'n PharosAanlyn-gebruiker is, kontak ons sodat jy die AWS teen afslag by jou huidige subskripsie kan insluit. Jy kan ook die AWS by enige subskripsie van jou keuse voeg wanneer jy jou subskripsie hernu of 'n nuwe subskripsie uitneem.
Kan die AWS by enige subskripsie-opsie ingesluit word
Ja, die AWS kan by enige van die beskikbare subskripsie-opsies vir enkel- en veelvuldige gebruikers ingesluit word. Universiteite en skole kan 'n e-pos aan [email protected] stuur vir inligting oor AWS-subskripsies. Bestaande gebruikers kan ons kontak vir 'n geskenkbewys om die AWS teen afslag by enige woordeboekpakket in te sluit.
Oorvleuel die subskripsietydperke van my woordeboekpakket en die AWS?
Indien jy 'n nuwe subskripsie uitneem en die AWS daarby insluit, sal die subskripsietydperke ooreenstem en gelyktydig begin en verval. Sou jy die AWS eers later insluit, sal elke subskripsie 'n afsonderlike subskripsietydperk hê.
Kan ek my rekening/profiel uitwis?
Nee, kontak ons asb. as jy jou rekening/profiel wil skrap.
Hoe kan ek my rekeningbesonderhede verander?
Gaan na die "My Rekening"-bladsy en klik op die oranje "wysig"-knoppie onder die "Rekeningbesonderhede"-afdeling. Verander jou besonderhede soos nodig en klik dan op die groen "stoor"-knoppie.
Hoe kan ek my bestellings of fakture besigtig?
Onder op die "My Rekening"-bladsy is die "Bestellings"-afdeling. Hier is 'n opsomming van al jou bestellings en betaaldatums te vinde. Jy kan enige bestelling se faktuur aflaai deur op "Laai faktuur af" langs die verlangde bestelling te klik. Onbetaalde subskripsies kan ook in hierdie afdeling betaal word.
Hoe soek ek deur slegs sekere woordeboeke? Ek wil byvoorbeeld nie die uitslae van die Wiskundewoordeboek sien nie.
Klik op die "Verander"-knoppie onder die soekbalk om jou keuses uit te oefen. Klik op "Maak kieslys skoon" om al die woordeboekkeuses uit te vee. Selekteer jou gekose woordeboeke deur op die blokkie langs elke woordeboek te klik. Klik op "Kies alles" om alle woordeboeke te kies. Klik op "Aanvaar" om jou keuses te stoor.
Hoe soek ek vir 'n woord as ek onseker is oor die spelling?
Gebruik 'n asterisk (*) in plek van die letter(s) waaroor jy twyfel. Die resultate sal inskrywings wat die letters bevat wat jy ingetik het en letters in plek van die asterisk insluit. Sien asb. die "Help my soek"-afdeling onder die soekbalk vir meer hieroor.
Kan ek vir 'n frase soek?
Ja, klik op die "gevorderde soektog"-knoppie bo die soekbalk. Klik op "presiese frase". Let wel, "presiese frase" soek presies vir die reeks letters net soos jy dit intik waar ook al dit mag verskyn in 'n woordeboek. Sien ook die "Help my soek"-afdeling onder die soekbalk vir meer inligting.
Hoe werk die AWS se soekfunksie?
Die soekbalk is tans beskikbaar in die Indeks, Woordelys, Afkortingslys en Terminologielys. Jy kan vir enige term, afkorting of woord soek. Jy kan ook vir meerwoordige items soos "ongelykwaardige byvoeglike naamwoord" soek. Indien jy nie enige resultate kry nie, gebruik die asterisk of vraagteken om jou soektog te verfyn. (Sien die vrae hier bo vir meer inligting hieroor.)
Hoe kan ek by bepaalde afdelings, hoofstukke of reëls in die AWS uitkom?
Al die afdelings en hoofstukke word tans aan die linkerkant in die Inhoudsopgawe van die AWS-tuisblad vertoon. Gaan na enige van die hoofstukke in die Spelreëls-afdeling om by bepaalde reëls oor daardie onderwerp(e) uit te kom. Jy kan ook via die Indeks bepaalde onderwerpe of temas soek en die gegewe kruisverwysings volg om by reëls of afdelings uit te kom.
Hoe werk die alfabetbalk in die AWS?
Die alfabetbalk is slegs in die Indeks, Woordelys, Afkortingslys en Terminologielys beskikbaar. Klik op 'n letter om na die inskrywings te gaan wat met daardie letter begin. Jy kan na die volgende bladsy beweeg deur op die pyltjies onder aan die bladsy of langs die alfabetbalk te klik.
Hoe werk die kruisverwysings in die AWS?
Die kruisverwysings is hiperskakels na ander afdelings in die AWS. Die verwysings kan na bepaalde hoofstukke, reëls, lyste, tabelle of na 'n (sub)opskrif in 'n afdeling wees. Indien dit na 'n (sub)opskrif verwys, is die hele afdeling wat onder daardie (sub)opskrif gegee word van toepassing op die onderwerp. Sekere verwysings het etikette wat meer leiding gee oor watter deel van 'n afdeling van toepassing is op die bepaalde onderwerp.
Hoe werk die verwante inligting in die AWS aan die regterkant van die bladsy?
Nadat jy op 'n kruisverwysing geklik het, sal jy die relevante inligting in die middel van die bladsy sien. Regs daarvan is 'n lys verwante inligting. Hier kan jy op enige van die skakels klik wat op een of ander wyse verband hou met die gegewe onderwerp, inskrywing of reël(s).
Hoe aktiveer ek my soektog?
Nadat jy jou woordeboeke vir jou soektog gekies het, kan jy jou soektog vanaf die tuisblad aktiveer: tik eenvoudig die woord wat jy wil naslaan in die soekkassie ("Tik hier") en klik op die oranje "Soek"-knoppie of druk "Enter" op jou sleutelbord. Na jou soektog kan jy op die oranje "Soek weer"-knoppie klik om jou gekose woordeboeke vir jou volgende soektog te behou.